Det nye byrådet i Oslo har blitt enige om å gjøre Oslo sentrum bilfritt innen 2019. Nå viser det seg at Miljøpartiet de grønne, partiet som stod i spissen for dette målet, ikke har regnet på alle sidene ved det.



– Et bilfritt sentrum vil føre til flere fotgjengere. Men MDG har ikke regnet på om gatene i sentrum har kapasitet til å håndtere større mengder fotgjengere, sier leder i Stortingets transportkomité Linda Hofstad Helleland (H).



– Blir det 1 million nye, myke trafikanter, eller blir det 5 millioner? Vi vet ikke, for ingen har regnet på det.

– Et utopisk eksperiment

Hun kaller forslaget et utopisk eksperiment.



– Vi har ikke hatt byer uten biler før. Mange av gatene er ikke laget for å gå i, og krever en voldsom omlegging før de kan bli gått i. Trafikklys må fjernes, fartsdumper må jevnes med jorden og stripene i overgangsfelt må skrapes av. Hva vil dette koste? Og hvem skal ta regningen?



Sånn som gatene er utformet i dag er det ikke mulig å gå i dem, hevder Helleland, og frykter resultatet blir at mange blir stående på stedet hvil når de egentlig skal på jobb eller hente i barnehage.

– Masseutryddelse av biler

Leder i MDG Oslo, Torkil Vederhus, bekrefter at de ikke har regnet på hvor mange fotgjengere Oslo kan ta unna, men ønsker ikke gi flere kommentarer.



Helleland mener dette føyer seg inn i et autoritært mønster fra partiet, og omtaler forslaget som en masseutryddelse av biler i sentrum.



– Det minner sterkt om nazistenes renhetstankegang. Her skal det bare tillates rene trafikanter, ingen forurensing skal være tillatt. Oslo kommer til å oppleve et bilholocaust. Og er MDG i det hele tatt klar over hvor kostbart et holocaust er?